Edukacinė komisija

Tautinė edukacinė komisija, trumpiau Edukacinė komisija () – Abiejų Tautų Respublikos už švietimo sistemą atsakinga institucija, įsteigta 1773 m. spalio 14 d., po to, kai buvo panaikintas Jėzuitų ordinas, valdęs didžiąją dalį Lenkijos karalystės ir Lietuvos Didžiosios Kunigaikštystės mokyklų. Vadinama pirmąja pasaulietine švietimo ministerija pasaulyje.

Pirmuoju pirmininku paskirtas Vilniaus vyskupas Ignotas Masalskis. Per trumpą laiką sukurta nauja mokyklų administravimo sistema. Lenkijos karalystės teritorija padalyta į šešias švietimo apygardas, o LDK į keturias. Kiekvienoje iš apygardų privalėjo būti viena šešiametė klasė ir kelios trimetės klasės. Kiekviena apygarda buvo dar skirstoma į smulkesnį vienetą – apygardėles. Apygardėlių mokyklose mokslas trukdavo šešerius metus. Apygardėlės buvo skirstomas į parapines mokyklas.

Švietimo sistemos viršuje, be abejo, buvo Vilniaus universitetas, kuris buvo pervadintas į Lietuvos Didžiosios Kunigaikštystės vyriausiąją mokyklą. Taip pat buvo mėginta įvesti privalomą pradžios mokyklą 7–12 metų vaikams.

 Komisijos nariai 
Tautinės edukacinės komisijos veikimo laikotarpiu jos nariais buvo:Waldemar Firlej, Danuta Krześniak-Firlej, „Komisja Edukacji Narodowej (1773–1794) – w 240. rocznicę utworzenia KEN“ // „Studia Pedagogiczne. Problemy Społeczne, Edukacyjne i Artystyczne“, 2014, nr. 24, 39-65 psl. 

 Narys  Kitos pareigos  Laikotarpis  Pastabos Ignotas Masalskis
(Ignacy Massalski)  Vilniaus vyskupas  1773–1792  pirmininkas iki 1786 m. Michał Poniatowski  Plocko vyskupas, Lenkijos primas (nuo 1784 m.)  1773–1792  pirmininkas nuo 1786 m. August Sułkowski  Gniezno, Kališo ir Poznanės vaivada  1773–1786  Jokimas Chreptavičius
(Joachim Chreptowicz)  Lietuvos pakancleris, ATR užsienio reikalų ministras (nuo 1791 m.)  1773–1786  Ignotas Potockis
(Ignacy Potocki)  Lietuvos didysis raštininkas, Lietuvos didysis maršalka, ATR policijos ministras (nuo 1791 m.)  1773–1791  Adomas Kazimieras Čartoriskis
(Adam Kazimierz Czartoryski)  Podolės generalinis seniūnas, Kadetų korpuso komendantas  1773–1792  Andrzej Zamoyski  buvęs Lenkijos didysis kancleris  1773–1783  Antoni Poniński  Kopanicos seniūnas  1773–1777  Andrzej Mokronowski  generolas inspektorius, Mazovijos vaivada (nuo 1781 m.)  1776–1784  Jacek Małachowski  Lenkijos referendorius, Lenkijos pakancleris  1776–1783  Franciszek Bieliński  Čersko seniūnas  1776–1783  Stanislovas Poniatovskis
(Stanisław Poniatowski)  Lietuvos didysis iždininkas (1784–1790)  1776–1792  Michał Mniszech  Lietuvos didysis sekretorius (nuo 1778 m.), Lenkijos didysis maršalas (nuo 1783 m.)  1777–1783  pakeitė A. Poninskį Szczęsny Potocki  Rusios vaivada, Lenkijos artilerijos generolas  1783–1792  pakeitė J. Malachovskį Maciej Garnysz  Kulmo vyskupas, Lenkijos pakancleris  1783–1790  pakeitė F. Bielinskį Antoni Małachowski  Lenkijos didysis sekretorius, Mazovijos vaivada  1783–1792  pakeitė A. Zamoiskį Mykolas Radvila
(Michał Radziwiłł)  Vilniaus kaštelionas, Vilniaus vaivada  1783–1792  pakeitė M. Mnišechą Ignacy Przebendowski  Solecko seniūnas  1785–1791  pakeitė A. Mokronovskį Feliks Oraczewski   1786–1792  Kacper Cieciszowski  Kijevo vyskupas  1791–1792  pakeitė M. Garnyšą Antoni Lanckoroński
Julian Ursyn Niemcewicz
Ludwik Gutakowski  1791–1792  trise pakeitė J. Chreptavičių, I. Potockį ir I. Pžebendovskį

 Išnašos 

Kategorija:Abiejų Tautų Respublikos institucijos
Kategorija:Švietimo istorija
Kategorija:Komisijos